*Za ostala značenja, vidi Livia Brito (razvrstavanje).*

**Livia Brito Pestana** (Ciego de Avila, Kuba, 21. jul 1986. - ) je kubanska glumica, manekenka i voditeljica. 

Karijeru je počela glumeći u Televisinim telenovelama El Triunfo del Amor (2010-2011) i Abismo de Pasion (2012) za koje je 2012. i 2013. osvojila nagrade *Najbolja Mlada Glumica* dodjele *Premios TVyNovelas*. 2013. je protagonizirala svoju prvu telenovelu "De que te quiero, te quiero", a tokom 2014-2015 i drugu "Muchacha Italiana viene a casarse" koja joj je 2016. donijela nagradu *Najbolja Glumica* dodjele *Premios ACE* i nominacije kao *Najbolja Glumica* i *Chica Que Me Quita El Sueño* dodjela *Premios TVyNovelas* i *Premios Juventud.*

Poznata je i po svom pozorišnom radu na predstavi "El Cartero" za koju je 2013. osvojila nagradu *Otkriće Godine* dodjele *Premios ACPT*, kao i voditeljskom angažmanu Televisine emisije "Bailando por un sueno" 2014. 

Časopis "EstiloDF" ju je 2015. uvrstio na svoju listu *Ličnosti sa najviše stila*, a časopis "People en Español" 2016. na svoju listu *50 najljepših*.

Biografija
----------

### Rani život i počeci

Livia Brito Pestana rodjena je 21. jula 1986. u mjestu Ciego de Avila, Kubi. Sa 19 godina došla je u glavni grad Meksika gdje je radila kao manekenka i sekretarica kako bi mogla platiti studije poslovne administracije. Njen otac Rolando Brito poznati je kubanski glumac, a njena majka Gertrudis Pestana poznata kubanska prima balerina. Livia ima jednu sestru. Njeni roditelji imaju restoran kubanske hrane *La Cubana* u Meksiko Sitiju gdje je i sama radila prije nego se opredjelila za glumu. Studij poslovne administracije napustila je kada je 2009. predstavljajući Meksiko, proglašena drugom pratiljom na naticanju *Belleza Reina Mundial del Banano* u Ekvadoru, te dobila lentu kao *Miss fotogeničnosti*. Livia obožava životinje, posebno pse, kako priznaje, da nije glumica, bila bi veterinarka.

Karijera
--------

Studirala je glumu na Televisinoj Dramskoj Akademiji. Tokom 2010-2011 igrala je u telenoveli El Triunfo del Amor producenta Salvadora Mejia za Televisin udarni termin tumačeći *Fernandu Sandoval Gutierrez de Robles* za koju je nagradjena 2012. nagradom *Najbolja Mlada Glumica* godišnje dodjele časopisa "TVyNovelas". Partner u toj telenoveli bio joj je Pablo Montero, a pored njega u pomenutom projektu igrala je pokraj Maite Perroni i Williama Levya.

2011. se pojavila u spotu za pjesmu *Si tu no estas aqui* tadašnjeg dečka, salsa pjevača Danny Franka. 

2012. ponovo je zaigrala u Televisinom udarnom terminu u telenoveli Abismo de Pasion producentice Angelli Nesma igrajući *Palomu Mendozu Gonzales de Arango* koja joj je 2013. osigurala nagrade *Najbolja Mlada Glumica* i *Najljepša Glumica* dodjele časopisa "TVyNovelas". Partner u toj telenoveli bio joj je Mark Tacher, a pored njega scenu je dijelila i sa glumcima poput Angelique Boyer. 

Tokom 2012-2013 debitovala je u pozorištu glavnom ulogom *Beatriz* u predstavi "El Cartero" koja joj je donijela 2013. nagradu *Otkriće Godine* od strane meksičkih pozorišnih kritičara "Premios ACPT". Partner u predstavi bio joj je Erick Elias. Te godine učestvovala je u filmu "No se si cortarme las venas o dejarmelas largas" manjom ulogom *Chantal*, te glavnom ulogom *Adriane* u sketch epizodi Televisinog serijala "Camino al Altar" gdje joj je partner bio Pablo Lyle.

Tokom 2013-2014 ulogom *Natalie Vargas Caceres de Caceres* protagonizirala je svoju prvu telenovelu u Televisi "De que te quiero, te quiero" producentice Lucero Suarez za koju je 2014. ostvarila nominaciju *Najljepša Glumica* i nagradu *Omiljeni Poljubac* dodjele časopisa "TVyNovelas". Partner u toj telenoveli bio joj je Juan Diego Covarrubias. 2014 godine je učestvovala manjim ulogama *Ane Berthe* i *Jazmin* u filmovima "Volando Bajo" i "Dictadura Perfecta", te se okušala kao voditeljica Televisine emisije "Bailando por un sueño" kraj Adriana Uribea kao partnera.

Tokom 2014-2015 ulogom *Fiorelle Orsini Michel de Angeles* je protagonizirala i svoju drugu telenovelu u Televisi "Muchacha Italiana Viene a Casarse" producenta Pedra Damian, gdje joj je partner bio Jose Ron, a koja joj je osigurala nominacije 2016. godine kao *Omiljena Glumica* na dodjeli "Kids Choice Awards Mexico", *Najbolja Glumica* na dodjeli časopisa "TVyNovelas" i *Chica Que Me Quita El Sueno* dodjele "Premios Juventud", te nagradu *Najbolja Glumica* dodjele "Premios ACE". 2015. se godine uz Ninel Conde, Paty Manterolu, Michelle Renaud, Angelique Boyer i Raula Araizu ostvarila kao voditeljica Televisine emisije "Fiesta Mexicana" organizovane povodom proslave nezavisnosti Meksika. 

Tokom 2015-2016 zamjenjujući Zuriju Vegu, protagonizirala je ulogom *Angeles* pozorišnu predstavu "Los Bonobos" kraj Alda Guerre kao partnera. 2016. je protagonizirala i Televisin serijal "Por siempre...Joan Sebastian, el poeta del pueblo" o životu slavnog meksičkog pjevača Joana Sebastiana, gdje pored partnera Jose Manuela Figueroe kao partnera utjelovljuje lik Maribel Guardie koji se u serijalu zove *Maricruz*.

Tokom 2017-2018 je ulogom *Yolande* protagonizirala serijal "La piloto" kraj Arapha Betkea kao partnera, koji joj je 2018 donio nominaciju *Najbolja glumica* dodjele časopisa "TVyNovelas", dok je 2017. za Latinsku Ameriku pozajmila glas *Ceciliji* glavnoj junakinji filma "Lo que de verdad importa", ponovo kraj Jose Rona kao partnera. Te godine je otvorila svoj jutjub kanal kako bi bila u bližem odnosu sa obožavateljima, da bi 2018. ulogama *Eugenie* i *Mayre* protagonizirala epizode Televisinih serijala "Descontrol" i "40y20". 

Tokom 2019-2020 vratila se, nakon četiri godine pauze, žanru koji ju je proslavio, protagonizirajući originalnu telenovelu "Medicos" producenta Josea Alberta Castra, gdje kraj Daniela Arenasa kao partnera tumači lik glavne junakinje *Regine Villaseñor Gil*. Godine 2020 se pojavila manjim ulogama *Marije* i *Carmen* u filmovima "Juan Apostol, el mas amado" i "Infelices para siempre".

Tokom 2021-2022 je glavnim likom *Fernande Linares Ortiz de Toscano* ponovo zaigrala u telenoveli i to onoj producenta Jose Alberta Castra naziva "La desalmada", kao što je i ponovo stala pred kamere sa Jose Ronom kao partnerom.

Godine 2022 je likom *Lucije Arismendi Diaz/Lucije Arizmendi Madrigal de Ortega* protagonizirala telenovelu "La mujer de nadie" producentice Giselle Gonzales kraj Marcusa Ornellasa kao partnera.

Privatni život i modne kampanje
-------------------------------

Britova je bila u 6-godišnjoj vezi sa kolumbijanskim salsa pjevačem Danny Frankom sa kojim je prekinula u maju 2012. zbog veze sa kolegom iz telenovele Abismo de Pasion Salvadorom Zerboni sa kojim je prekinula u julu 2012. nakon svega par mjeseci veze. 2014. se pomirila sa Dannyem koji ju je nedugo poslije toga u porodičnoj atmosferi i zaprosio. Tačku na vezu i vjeridbu sa Dannyem Livija je konačno okončala u februaru 2015. Od 2016 do 2019 godine bila je vezi sa meksičkim reggue pjevačem Saidom. Od 2020. je u vezi sa izvjesnim Marianom Martinezom, zbog koje je upala u skandal koji ju je doveo do tužbi i suđenja jer su njih dvoje na plaži u Meksiku napali fotografa Ernesta Zepedu.

Liviju su, osim sa Dannyem i Salvadorom, povezivali i sa partnerima iz telenovela joj "De que te quiero, te quiero" i "Muchacha italiana viene a casarse", sa Juanom Diegom Covarrubiasom i Joseom Ronom, te Joseom Manuelom Figuerovom iz serijala "Por siempre Joan Sebastian, el poeta del pueblo". Medjutim i bez obzira na brojne paparaco fotografije, nikad nije potvrdjeno da li je glumica imala neke veze sa pomenutim kolegama.

2013. se pridružila Televisinoj kampanji *En Nuestras Manos* koja se bavi pomoći ugroženim porodicama Meksika pojavljujući se u nekoliko njihovih reklama podrške, a 2015. kampanji *La mejor version de mi* časopisa *InStyle*.

Zaštitno je lice modne kuće *Cklass* (2010-2018) i kuće *Ruffles* (2015-2016).

2015 godine časopis *EstiloDF* ju je imenovao jednom od *Ličnosti sa najviše stila*, a časopis *People en Espanol* ju je uvrstio na svoju listu *50 najljepših* 2016. godine. Takodje, časopis *TVyNovelas* ju je uvrstio na svoju listu *Los + mas bellos* za 2016 godinu.

Filmografija
------------

### Telenovele

* Minas de pasion (2023)...Emilia Sanchez
* La mujer de nadie (2022)...Lucia Arismendi Diaz/Lucia Arizmendi Madrigal de Ortega
* La desalmada (2021-2022)...Fernanda Linares Ortiz de Toscano
* Medicos (2019-2020)...Regina Villaseñor Gil
* Muchacha italiana viene a casarse (2014-2015) ... Fiorella Bianchi/Fiorella Orsini Michel de Angeles
* De que te quiero, te quiero (2013-2014) ... Natalia Pabuena/Natalia Vargas Caceres de Caceres
* Abismo de Pasion (2012) ... Paloma Mendoza Gonzales de Arango
* El Triunfo del Amor (2010-2011) ... Fernanda Sandoval Gutierrez de Robles

### Serijali

* 40y20 (2018)... Mayra
* Descontrol (2018)...Eugenia
* La piloto (2017-2018)...Yolanda Cadena Lesmes
* Por siempre...Joan Sebastian, el poeta del pueblo (2016) ... Maricruz Guardia
* Camino al altar (2013) ... Adriana

### Pozorište

* Los Bonobos (2015-2016) ... Angeles
* El Cartero (2012-2013) ... Beatriz

### Film

* Por menos que eso me divorcie yo (2023)...
* Infelices para siempre (2023)... Carmen
* Juan Apostol, el mas amado (2019)... Maria
* Lo que de verdad importa (2017)... Cecilia
* Dictadura Perfecta (2014) ... Jazmin
* Volando Bajo (2014) ... Ana Bertha
* No se si cortarme las venas o dejarmelas largas (2013) ... Chantal

### Voditeljski angažmani

* Fiesta Mexicana (2015)
* Bailando por un sueño (2014)

Nagrade i nominacije
--------------------

| Godina | Kategorija | Telenovela | Resultat | Nagrada |
| --- | --- | --- | --- | --- |
| 2012 | "Najbolja mlada glumica" | El Triunfo del Amor | Osvojeno | "Premios TVyNovelas" |
| 2013 | "Otkriće godine" | El Cartero | Osvojeno | "Premios ACPT" |
| "Najbolja mlada glumica" | Abismo de Pasion | Osvojeno | "Premios TVyNovelas" |
| "Najljepša glumica" | Osvojeno | "Favoritos de Publico" |
| 2014 | "Omiljeni poljubac" | De que te quiero, te quiero | Osvojeno |
| "Najljepša glumica" | Nominacija |
| 2015 | "Omiljena glumica" | Muchacha italiana viene a casarse | Nominacija | "Kids Choice Awards Mexico" |
| 2016 | "Najbolja glumica" | Osvojeno | "Premios ACE" |
| Nominacija | "Premios TVyNovelas" |
| "Chica que me quita el sueno/Mi protagonista favorita" | Nominacija | "Premios Juventud" |
| 2019 | "Najbolja glumica" | La Piloto | Nominacija | "Premios TVyNovelas" |
|

* Jedna od *Ličnosti s najviše stila* 2015. godine časopisa "EstiloDF"
* Jedna od *50 najljepših* 2016. godine časopisa "People en Espanol"
* Jedna od *Los + bellos* 2016. godine časopisa "TVyNovelas"

Vanjske veze
------------

* Livija Brito na sajtu IMDb
* Biografija na Televisinom portalu(Arhivirano 2016-03-17 na Wayback Machine-u)